**Csoóri Sándor - Bevezetés**

(forrás: http://dia.jadox.pim.hu/jetspeed/displayXhtml?docId=8569&secId=857097)

* 2016-ban bekövetkezett halála – egy gazdag és a magyarság számára példaértékű gondolatokkal, következtetésekkel, tanulságokkal és útmutatásokkal teli életmű lezárása
* **Életműve sokágú és nyitott**, akár vázlatosan áttekinteni is nehéz, hiszen egyszerre sok problémával foglalkozott, sok műfajban alkotott: költeményei, esszéi, filmforgatókönyvei, dramaturgiai munkája, oknyomozó kisregényei, szociográfiai munkái, útinaplói stb. → munkássága szerteágazó, műfaji szempontból színes és változatos, mégis egészében egységesnek mondható.
* Határtalan életteljesség-igény élt benne
  + személyiségének fontos részeit alkották:
    - **Gyermekkori élményei** –
      * családi, kisgyermekkori szabadságélmény,
        + „zsoltáros paraszti gyermekkor (Görömbei) a maga nyomorúságával és bensőségességével
      * a háborús pusztítás szörnyűsége
        + faluja a világháborúban 17x cserélt gazdát, földig lerombolva sok sok halottal;
    - **Természet szeretete**, gyönyörűsége, verseiben, esszéiben a természeti kép sokszor kiindulópontként indítja el asszociációinak sorát
    - **Szerelem** – a nő, a társ (lelki-szellemi), és a szeretett nő tragikus elvesztése feletti fájdalom termékenyítő ereje
    - A természet és a szerelem az a két forrás, amelyik a lírai alany létbeli biztonságát, örömét adja. Ezek az ő „tiszta forrásai”, melyeken keresztül a létezés transzcendenciáját és örömét érzékelni tudja.
    - **utazásélmények**
    - azon **vállalt kötelezettsége, mely a magyarság nemzeti egységének megmentése**, megerősítése, tudatossá tételére irányult, létrehozni egy, a politikai határokat nem ismerő egységes magyar nemzeti tudatot bármilyen politikai kockázatot vállalva. Ennek eszköze életművében:
      * Népi kultúra megismerése és megismertetése, a népi kultúrán keresztül elkezdeni a nemzetegységesítő munkát
      * Magyar nemzeti tudat és önismeret szétzilálása egy idegen diktatúra érdekeinek szolgálatában
* **Az állandó újrakezdések költője** – a teljes életet akarta megélni, költői útkeresése során képes volt önmaga meghaladására, művészetének megújítására, az önmagával való teljes szembenézésre, irányváltásra.
* Költészetének érdeme: „*összetéveszthetetlenül vitte tovább költészetünknek azon vonulatát, amelyet Balassitól Nagy Lászlóig költőink megteremtettek*.” Kortársai közül Nagy László és Juhász Ferenc voltak rá legnagyobb hatással.

**Kezdetek**

* 1953: egyszerre 14 verse jelent meg a Csillagban és az Irodalmi Újságban, versei jó kritikát kaptak
* **Felröppen a madár** (**1954)**: első kötete: → **Petőfire emlékeztető közvetlen, nyílt, őszinte hang** jellemezte → ebben az a szándék vezette, hogy az új világot olyan közérthetően, olyan nyílt szókimondással és tárgyilagossággal kell bemutatni, mint ahogy Petőfi tette a maga korában. A **kötet verseit spontán naivitás és könnyedség jellemzi**. Megjelenése után azonban **új utakat** keresett a költészetben, a **teljes újrakezdés** volt a célja. Későbbi gyűjteményes köteteibe ebből nem vett fel verset.
* Az 1956-os forradalom és annak leverése felgyorsította szemléletváltozását
* **Ördögpille (1957)**: → nem folytatta, hanem szakított az első kötet hangulatával és közvetlenségével, inkább **a zaklatottságot, disszonáns érzelmi állapotokat** tükröz. A lírai én több versében rácsodálkozik a világra, de főként az emberi bajokat, nyomorúságokat vette számba.
  + **Anyám fekete rózsa**: „**Megragadó lírai részvétel mutatta be a költői én az idős, védtelen, szenvedő édesanyát**”, „ellentétekkel, fokozással, ismétlésekkel is nyomatékosított sorskép ez: a felsorolás érzékelteti édesanyja bajait, kiszolgáltatottságát, egyre közeledő pusztulása ellenére is végzi a munkáját.
* Ötvenes évek végén, hatvanas évek elején **alkotói válságba** került, egyszerre több irányban tájékozódott, **kísérletezett.** Ekkor fedezte fel a népköltészetben a modern stílusok ősmintáit.
* **Menekülés a magányból** (**1962)**: → **újabb ars poetica** fogalmazódik meg verseiben, Csoóriban **ekkor fogalmazódik meg az a gondolat, hogy az „egyszerűség csak akkor lehet maradandó művészi értékké, ha a nemzeti létezés és az emberiség létezésének végső ügyeit absztrahálja.”** A kötetből **kimaradt a szocialista eszmeiség**, és ezt kritikusai fel is rótták neki. Ebben a kötetben létrejött az **új Csoóri-vers**, mely „**a lét egészét átható áramlást, az érzékelés mámorát igyekszik megragadni, a részletek helyett az egészet próbálja látomásba sűríteni.”** A kötet lírai énje intenzíven törekszik a lét titkainak megragadásra, ez a verstípus alkalmas a lét csodáinak, a lét izgalmainak a megragadására. A nemzeti lét és a közéleti valóság lírai ábrázolására azonban nem igazán alkalmas ez a **látomásos költészet**, ezt inkább a **Csoóri-esszé** valósította meg, hiszen Csoóri Sándor személyiségének nélkülözhetetlen része a közéleti cselekvés. A költő személyiségének leginkább szembetűnő vonása a **nyugtalan keresés**. A kötet lírai hőse tele van a mindent megélés, megismerés igényével, a közösségre találás vágyával, ez megjelenik a kötet címadó versében is. A kötet legjobb versei a családi, gyermekkori élményekből fakadtak:
  + **Falusi árnyképek**
  + **Alkonyati várakozás** – Anyám fekete rózsa című vers ikerpárja, az édesapa alakját idézi fel.
* Szociográfia:
  + 1957 után Csoóri **költői válságba került**, erős útkereső feszültsége hajtotta újabb műfajok felfedezése, kialakítása, alkalmazása felé. Kísérletezésbe kezdett. A hatvanas évek elején az irodalomban előtérbe került az **igazság keresése, kimondásának vágya,** a próza dokumentumszerű hitelességgel és példázattal kerülte el a sematikus ábrázolást, a műfajok közül a tényirodalom és a parabola tűnt ki.
  + Csoóri Sándor a **kísérletezés folyamán** (riportok, levelek, jegyzetek, monológok, párbeszédek, vallomások) megteremtette a **Csoóri-esszét,** mely önéletrajzi és novellisztikus elemekben, metaforikus képekben, illetve személyes vallomásként egyetemes érvényű felismerésekben bővelkedik.
  + 1960as évek elején létrehozta „az **új magyar szociográfia** műfajtörténeti jelentőségű darabjait, melyekben az érzelmi kötődés, személyes vallomás, tárgyszerű rajz, mítosz, látomás, és intellektuális elemzés egységét teremtette meg.
  + Az egyszerű tényeknek létértelmező távlatokat adott
  + Csoóri Sándor lett az **egyik vezető egyénisége a szociográfia új hullámának**. A hatvanas években állandóan úton volt, hogy személyesen tapasztalhassa meg, mi történik a fejekben, idegrendszerekben, társadalomban.
  + Ezeket az írásokat a **közvetlen segítő szándék, a kisemmizett nép sorsának változtatásán munkálkodó eltökéltség motiválta**. Két tényező ösztönözte Csoóri és írótársai munkásságát: szembenézés az **ötvenes évek addig szóba sem hozható társadalmi problémáival,** illetve a **szocialista rendszer hozta megannyi változással** (paraszti életforma megváltoztatása, kollektivizálás stb.).
  + A hatvanas években fellendülő szociográfia nagyobb alakjai: Féja Géza, Kodolányi János (újra aktivizálódtak), Csoóri Sándor, Csák Gyula, Galambos Lajos, Galgóczi Erzsébet, Gerelyes Endre, Mocsár Gábor, Moldova György, Taar Ferenc.

**Tudósítás a toronyból (1963)** című esszékötete:

* öt írást tartalmaz, ugyanannak a témának többféle megközelítése: a falun történt történelmi változásoknak bemutatása, miközben ezek az írások egy fiatalember (az író) közérzetéről vallanak.
* Puszta az orgonásdomb alatt; Falu, szélfújásban; Otthoni változások; Egy nap a szőlőben; Tudósítás a toronyból;
* **Tudósítás a toronyból**: esszéregény, Csoóri szociográfusi tapasztalatainak összefoglalása, a falu világának árnyalt és bensőséges bemutatása. Riportszerű leírás, a falu korabeli életét az írói reflexiók világértelmezéssé formálják, intellektuális és érzelmi közeggel világítják meg. Az írás egyfajta világértelmezési modell, az író tényeket mutat be, szociográfiai riportot ír, de a tényeket mindig a lélekben zajló folyamatok érdekei szerint értelmezi. Legfőbb törekvése, hogy kibeszélje, megvilágítsa, és ezzel feloldja az emberekben lappangó sérelmeket, görcsöket. Illúziótlan képet fest a paraszti világról, de minden írását a segítő szándék motiválja. Írásának különleges értéke nagyfokú személyessége is, melynek révén hitelesen tud szólni a paraszti világ nagy átformálódásáról. A hatvana évek kiemelkedő alkotása tehát ez a kötet, az új témához megtalálta a megfelelő, régi-új műfajt is: a Csoóri-esszé révén egyszerre lehetett megírni a kor látleletét és egyetemes érvényű elemzését is. Ezzel nemcsak túljutott saját költői válságán, de visszaadta a becsületét az irodalom közéleti funkciójának is.

**Iszapeső** (1965, Kortárs, 1981 Magvető) – egy év szilenciumra ítélték és megvonták ösztöndíját is

* Oknyomozó kisregény, egyenes folytatása a Tudósítás a toronyból című kötet motívum-és gondolatvilágának. (egyéb: Galgóczy Erzsébet Félúton és Sánta Ferenc Húsz óra) →
* A cím metafora: a reménytelen létküzdelem, a körülményekbe való belepusztulás metaforája.
* Arra a kérdésre keres választ, hogy miért lett öngyilkos egy 23 éves parasztlány, Magos Mária. Oknyomozó tevékenysége során az író egy paraszti család katasztrófáján keresztül mutatja be a paraszti világ erőszakos, külső erők által erőltetett megváltoztatásának a paraszti életre gyakorolt tragikus következményeit: a kényszerűség a szabadságra vágyó embert pusztítóvá és önpusztítóvá torzítja.

Útinapló:

**Kubai napló (1965)**

* Kubai utazásának (1961 decembere, három hét, három tagú íróküldöttség tagjaként) élményéből fakadó útinapló
* Írásának összefoglalható tanulsága, hogy a szabadságnak nincs ellenértéke, ez az útinapló adott alkalmat Csoórinak, hogy a levert 1956-os forradalom után a szabadság, a függetlenség emberi létszükségleteiről beszélhessen.

**Filmforgatókönyvek, filmek, dramaturg**

* A hatvanas évek elején lázasan kereste művészi kibontakozásának lehetőségeit, új irányait, ennek egyik fontos útja a filmírás és a dramaturgiai munka lett.
* Sára Sándorral és Kósa Ferenccel való közös munkái során a magyar filmművészet megújításának egyik irányát kijelölve arra törekedett, hogy
  + Sorsok és történetek érzékletes képeiben mutassa meg a magyar történelemet és jelenkort.
  + A magyar filmnek ez az általuk létrehozott **új változatai** minden ízében valóságos, életszerű, mégis általános érvényű, tényszerű pontosságot, balladai látásmódot és modern jelképiséget társító **történelem- és sorsmetaforák**, melyek a költői látásmódot és a tárgyilagos bemutatást ötvözik.
  + Az új irány és műfaj létrejöttének kiváltó oka a **magyarság történelmi amnéziája**, hiszen a magyarság a kommunista diktatúra miatt megfosztatott nemzeti múltjától, történelmétől, nemzeti önismeretétől, öntudatától. Ezzel a nemzetellenes politikával fordult szembe a Kósa-Csoóri-Sára triász. Munkásságukat folytonos megfigyelés, akadályoztatás, üldöztetés kísérte, „*minden filmjükért évekig tartó kálváriát kellett járniuk*”. Így sem hozhatták létre pontosan azt, amit akartak, hiszen a politika múlt idejű dramaturgiát erőltetett rájuk. „*A múlt idejű dramaturgia a cenzúra legravaszabb formája*.” A történelmi analfabetizmus arra kötelezte a film alkotóit, hogy egyben történelemórát is tartsanak, s ez kissé zsúfolttá tette filmjeiket.
  + Azokban a filmekben, melyeknek forgatókönyvét részben vagy egészben Csoóri írta, folytonos és következetes a küzdelem a szabadságért, a teljesebb emberi életért. Hősei a távolabbi és a közelebbi történelem poklaiban keresik az emberhez méltóbb élet lehetőségeit. Tévedéseken, megpróbáltatásokon keresztül jutnak el az értelmes cselekvés vállalásáig.
  + **Tízezer nap (1965, 1967)** 
    - Cannes-i filmfesztivál rendezői nagydíját is megnyerte
    - Tematikailag szorosan összekapcsolódik a Tudósítás a toronyból és az Iszapeső világával: a magyar parasztság tízezer napjáról, a 1930-as évektől az 1960-as évekig tartó történelméről ad dokumentumszerűen pontos, de mégis balladai látásmódú képet. Egyszerre volt nyers dokumentum a paraszti világról, és a paraszti történelem modern passiójátéka is.
  + **Feldobott kő (1969)** – rendező Sára Sándor

A népi kultúra új megvilágításban

* Hatvanas-hetvenes években a **népi kultúra reneszánsza** következett be Magyarországon. A korai, ötvenes évekbeli Petőfi-hatás után **Juhász Ferenc és Nagy László költészete** tágította szemléletét, eljutott általuk Bartókig, az ún. bartóki modellig, illetve az európai avantgárd vonzásába került.
* Hatvanas évek elején egyre elmélyültebben foglalkozott a népművészettel:
* A második világháború után következő új rendszerben a kommunista hatalom következetesen rombolta le a magyar nemzet identitását, önképét, önismeretét. A magyar nemzetet a háborúban betöltött szerepe miatt bűnösnek nyilvánították, a háború szörnyűségeit túlélő honvédeket szintén, így fosztva meg az igazsághoz való joguktól. A szörnyű traumákat kibeszélni nem lehetett, s ezek évtizedeken keresztül mérgezték az emberi lelkeket, életeket téve tönkre. A hatalom minden nemzeti irányultságú tevékenységet a saját legitimációja elleni támadásnak minősített és kegyetlenül üldözte és megtorolta. A magyarországi kommunista hatalom a szocialista testvériség és jószomszédi viszony „érdekében” teljesen magára hagyta az elcsatolt országrészeken élő magyarságot, kiszolgáltatta őket az adott ország hatalmaskodásainak, azok belügyévé nyilvánította a kisebbségi magyarsággal kapcsolatos ügyeket. Nagyjából húsz év elég volt ahhoz, hogy teljesen elszeparálják egymástól a magyar nemzet tagjait, a felnövekvő generációk tagjai számára nem létezővé vagy csak nagyon távoli sejtelemmé váltak a határokon túl élő magyarok. Ezzel a szocialista hatalom jó úton haladt az internacionalizmus demagóg eszméje mögé bújva a teljes nemzeti amnézia megteremtésében.
* Csoóri Sándor **1954-ben járt először Erdélyben** – mikor a határok újra járhatóbbá lettek – de ez az utazás még nem gyakorolt rá olyan mély benyomást, mint az **1968-ban szerzett erdélyi tapasztalatok: a Dózsa-film forgatásához** megfelelő helyszínt keresve **Kallós Zoltánnal** utazta be Erdélyt, megismerve annak népművészetét, a magyarság életét, sorsát, a román sovinizmust. Bensőséges tapasztalatokra tett szert. Az erdélyi magyar emberek között járva tapasztalhatta meg – személyes történetek alapján – azt a jogfosztott légkörből fakadó állapotot, amit az erdélyieknek el kellett viselniük.
* Utazásai során fedezte fel a népművészet ősi, identitás és kultúra megőrző erejét és szépségét, és a minden újra nyitott és a teljességet megismerni kívánó költő a népművészet újra felélesztésében találta meg azt az eszközt, amellyel a szocialista hatalom céljainak ellenében elkezdheti a nemzetegységesítő munkáját:

„*Ha odaáti tapasztalataimról úgy írhatok tárgyilagos beszámolót, ahogy a lelkiismeretem sugallja – összehasonlításokkal, történelmi töprengésekkel –, egészen bizonyos, hogy a népdalok és az egész népi kultúra is, amelyet ott ismertem meg, járulékos elemként csapódnak hozzám. De mivel a közmegbeszélésre való igazságokat napi gyakorlati meggondolások miatt el kellett hallgatnom, vadul és kétségbeesve kapaszkodtam bele az egyetlen lehetőségbe, a népdalba és népzenébe, amely nem sért semmiféle status quot, mégis az egység tudatát építheti*.”[[1]](#footnote-1)

* A népzene, népművészet reneszánsza kezdődött el ezzel, de nemzetegységesítő, a magyarság önismeretének újra felelevenítő eszköze voltak még a **magyar történelem sorskérdéseivel foglalkozó filmek sokasága és a magyar kultúra klasszikus értékeinek bemutatása** is. Igyekezett **1956-ról** és annak üzenetéről, örökségéről, fontosságáról is minél több műfajban megszólalni.
* Csoóri célja, életművének egyik legnagyobb öröksége is, a magyar nemzeti identitás és önismeret felélesztése, a magyar nemzet újra egységesítése.
* Az emberek között járva emberi kapcsolatokat létesített, egyre többen fogadták bizalmukba és osztották meg vele személyes élményeiket, amelynek az lett a következménye, hogy a **hatvanas-hetvenes évek fordulójára Csoóri a nemzeti ellenzéki csoport fő irányítója, központi személyisége** lett. A közösségért érzett felelősségtudata nem engedte, hogy ne foglalkozzon ezzel, ha terhesnek is érezte sokszor a vállalt feladatát, ez mégis személyiségének és művészetének részévé vált.
* **Szántottam gyöpöt** (1966) – esszékötet
  + népművészet esztétikájával;
  + lerombolja az irodalom kényelmes és öröklődő szemléletét, amely válaszfalat húzott az ún. magas és népi irodalom közé.
  + „*a népdal a megíratlan idők lírai emlékezete*.”
* **Egykor elindula tizenkét kőmíves** (1969) esszékötet – népművészetben elrejtőző történelemmel

Felelősségvállalás eltökéltsége

* + **Második születésem (1967)** → egyértelmű **poétikai fordulat** következett be, mely észrevehető a hangváltáson, a strófastruktúra alakulásán. Új műfajként a **rapszódiát** választotta, mely „emelkedett, ünnepélyes hanghordozása mellett „eltűri a közösségi beszéd erősebb disszonáltságát is”, s emellett az elégikus, meditatív hangnem lesz a másik jellemző dikciója. Verseiben a **menekülés helyett a felelősségvállalás** eltökéltsége nyilatkozik meg.
  + **Idegszálaival a szél**
    - Csoóri Szózatja, Szózat-parafrázisa
    - Személyisége időbeli és nemzeti meghatározottságának tudatosítása és vállalása.
    - A hazához való hűség legszorosabb köteléke a nemzeti történelem. Nemzeti imádságaink a múltból vesznek érveket a nemzeti megmaradás igényének, vágyának igazolásához. **Csoóri történelemidézése a paraszti múlt elemeiből építkezik** előbb, a paraszti munka életadó jellegére utal. A történelem, az országalapító király alakja is ennek a munkának a képeibe tűnik át.
    - A vers üzenete: vállalni kell ezt a földet a múltjával és szenvedésekkel teli jelenével együtt.
    - Ez a verse a **hazaszeretet vallomását** a magyar történelem, a paraszti életformaváltás és az emberi lét nyomorúságának képeiből úgy bontja ki, hogy középpontjában a jellegzetes Csoóri-szituáció a lírai én küzdelmes önalakítása van. Egyszerre önmegszólító és megszólító vers. A költői én önmagához beszél, önmaga számára teszi kikezdhetetlenné a hazához való kötődését, de épp így szól másokhoz, mindenkihez.
  + E kötettől kezdve a lírai énnek fontos eleme, s**zerves része a nemzeti kötődés és a felelősség teljes megvallása.**
  + Záróesszé: **A meghasonlás világos háttere**
* Csoóri a népi-nemzeti ellenzéki csoport fő irányítója, központi személyisége
* **Esszékötetek: A költő és a majompofa (1966)** és a **Faltól falig (1969)**

1970es

* + A lírai személyiség sokrétűen kibontakozik, újabb eszményekkel és problémákkal telítődik: **közérzetverseiben** a lírai alany a lefojtott szellemi-politikai légkörben éli át a lefokozottságot, tétlen tehetetlenséget, csupa **hiányérzet és keserűség** ezen időszak verseinek költői énje. Mégis töretlenül **őrzi** magában a **szabad és cselekvő élet álmát**.
  + **Párbeszéd, sötétben (1973)**
  + **A látogató emlékei (1977)**
  + **Jóslás a te idődről (1979)** - válogatott
  + **Várakozás a tavaszban (1983)** – válogatott
* Csoóri a hetvenes-nyolcvanas években egyre radikálisabban vetette fel a kisebbségi magyarság helyzetének megoldatlan gondjait. Ezzel párhuzamosan a kisebbségi magyarság képviselői egyre inkább támaszkodtak a költőre, egyre nagyobb közéleti szerepre kényszerítették. Ugyanakkor egyre nyíltabban bírálta a magyarországi politika nemzetromboló tevékenységét, esszéiben tekinti át a nemzeti kérdések elfojtásának és a nemzettudat szándékos szétzilálásának bűneit.
  + **Utazás félálomban (1974)** esszékötet
  + **Nomád napló (1978)** esszékötet**: első összegzés**
  + **Tenger és diólevél (1977)** esszékötet –
    - világképösszegző önéletrajzi esszé
    - arra keresi a választ, hogy mit jelent számára a bartóki modell, mit jelent modernnek lenni.
    - A népi kultúra az ember közösségi hajlamait tartja ébren a magányossá váló 20. századi létben.

1970es – film

* + **Ítélet (1970)** – Dózsa felkelés leverésének idején játszódik, a mindenkori forradalom természetrajzát és a végső etikai kérdéseit ragadják meg az alkotók.
  + **Nincs idő (1972)** – helyszín: börtön, idő: 1929. Kérdés: az ember megmaradhat-e forradalmárnak a börtönben? Illetve azt is egyértelművé teszi, hogy a legnyomorultabb emberben is él a szabadságvágy, ez hozzátartozik emberi mivoltukhoz.
  + **Hószakadás (1974)** – második világháború utolsó hónapjaiban játszódik: alapgondolata, hogy a magyar nem tudott azonosulni ezzel a háborúval, szabadulni szeretett volna belőle, de nem volt sem ereje, sem módja megtalálni a kiutat.
  + **80 huszár (1978)** – Sára Sándor; 1848-as forradalom és szabadságharc idején játszódik: a Lengyelországban állomásozó osztrák-magyar hadsereg magyar százada elhatározza, hogy csatlakozik a szabadságharchoz, de csak néhányan jutnak el élve hazájukba, hiszen legtöbben nem az igazi küzdelemben, hanem a **cselekvés jogáért folytatott küzdelemben** halnak meg. Ebben a történetben olyan történelemmetaforát fogalmazott meg, mely a magyar forradalmakat jellemzi: a magyarság sokszor nem az igazi cselekvésben, hanem a cselekvés jogáért folytatott küzdelemben kényszerült komoly áldozatokat hozni. Csoóri így értelmezi a 80 huszár történetét: „*Az egyenlőtlen harc megrendítő drámája révén kapcsol be mindnyájunkat a film saját történelmünkbe. Az erkölcsi igazság győzelmének és a fizikai leveretés állapotának ellentmondásos alaphelyzetébe. Abba a mítoszszerű alaphelyzetbe, amely szerint az embert meg lehet ölni, de szándéka és igazsága megölhetetlen.*”[[2]](#footnote-2)
  + **Krónika, Pergőtűz (1982)** – a második világháborút túlélő magyar katonák hazájukba visszatérve bűnösöknek nyilváníttattak, hiszen a háborúból győztesen kikerült szocialista világ ellenségeinek számítottak. Évtizedeken keresztül nem beszélhettek katonák, sőt a civilek sem a háború borzamairól, hiszen az új rendszerben finoman szólva sem volt kívánatos. A hősöknek megbecsülés helyett megaláztatás volt osztályrészük, bűnösöknek kiáltották ki őket. Nem is beszéltek harctéri élményeikről (v.ö. első világháborús anekdotázás), hanem mélyen hallgattak. Sára Sándor a doni katasztrófáról készítette – egy **kétrészesre tervezett, de végül 25 részből álló – Krónika** című TV-filmjét és **annak ötrészes változatát, a Pergőtüzet.** Ezen alkotásoknak Csoóri Sándor volt a dramaturgja. „Nemcsak a doni tragédiát mutatták be, hanem a tragédiához vezető történelmi utat is.” Ezzel segítették egy **új, őszintébb történelmi tudat kialakulásának** folyamatát. „A magyar apokalipszis ebben a filmben a túlélők, a szemtanúk, a résztvevők személyes visszaemlékezéseiből áll össze.”
  + Sára Sándor ezután több történelmi tabutémát vett sorra: Keresztúton (1986; Bácskába telepített bukovinai székelyek sorsát); Csonka-Bereg (1988; a kárpátaljai magyar férfilakosság kiirtásáról); Bábolna (1984-1985); Tüske a köröm alatt (1987; vidéki kiskirályok leleplezése)

1980as – versek

* A hetvenes évek végén a Csoóri Sándort ért **magánéleti csapások** (súlyos betegsége, szerelmének súlyos betegsége és bekövetkező halála, édesapja elvesztése, Nagy László 1978-as halála, stb.) és az egyre jobban ránehezedő közéleti és politikai nyomás váltották ki költészetének nyolcvanas évekbeli megújulását. Ezek az élmények a jellegzetes atmoszférikus verseket is egy-egy témához kötötték.
  + **A tizedik este (1980)**
    - Amazonok fekete húga
    - Hó emléke
    - A tizedik este
  + **Elmaradt lázálom (1982)**
    - **Furulya-csonk a szánkon**: Nagy László siratója
    - **K. É. végakarata** – négysoros
    - Nyomon követhető verseiben a visszafordíthatatlan tragédia kibontakozása a K.É. versek sora indul meg az **Erdei zsoltár** című ciklussal → „*Csoóri költészete mindig is hirdette a szerelem különleges értékét, de abból az érzéki áhítatból, közvetlenségből, amellyel halott kedvesét megidézi, az olvasó arról bizonyosodik meg, hogy ebben a szerelemben az emberi teljesség és szabadság részese volt. Amíg a szeretett asszonya élt, az élet szépsége, teljessége mindent betöltött, most pedig mindenből a halál leselkedik.”*
    - Megjelenik közösségi küldetésének, felelősségvállalásának szarkasztikus elemekkel megfogalmazott vallomása: **Az ábeli füst**
    - **Senkid, barátod** → az 1981 júliusában erőszakkal letört lengyel szabadság iránti szolidaritását fejezi ki döbbenetes, szinte naturalista képekkel.
    - **Láttam arcodat** → Bibó István – eszmevilágának egyik nagy ösztönzője – alakját idézi meg
* **Kezemben zöld ág (1985)**
  + A **Szerelem emléke** mint alapmotívum jelenik meg, egyik alapszólama a rekviem marad.
  + A **közéleti küzdelmek** is alapmotívumként jelennek meg a kötet verseiben: közérzetverseiben keserűen tapasztalja meg a magyarság történelmi kiszolgáltatottságát (**Verődöm, vonszolódom** című vers fojtogató életérzésének a magyarság szétszórtsága, szétdarabolása az oka.)
* **A világ emlékművei (1989)**

**1980as – rendszerváltás előkészítése**

* 1980as években már **szükségesnek tartotta a kommunista rendszer lebontását**
* Az ún. népi-nemzeti ellenzéki tábor vezető személyiségeként a **politikai rendszerváltástól a magyar nemzet lelki, kulturális egységesülését várta**, közéleti és írói munkásságának meghatározó vonulataként tekinthetünk erre.
* A nyolcvanas évek második felében eszméi és gondolatai egyre népszerűbbek lettek, egyre több befogadóra találtak és így az elkerülhetetlen rendszerváltozás kiküzdésének jelképes figurájává, vezetőjévé lett: tőle várták az eligazító gondolatokat a fölgyorsult magyar történelemben.
* Czine Mihály írta róla 1988-ban: „*Hazai irodalomban nincs ma elszántabb alkotó nála, nincs, aki következetesebben vállalná irodalmunk nagy hagyományainak a folytatását, az írástudók felelősségének ébresztését. Aki az igazság kiderítéséért csakugyan kész bemenni még az oroszlánok vermébe is.*”
* A nyolcvanas-kilencvenes évek fordulóján legfőbb törekvése a nemzet egységének megteremtésére irányult, azon dolgozott, hogy **a nemzet erkölcsében és tudatában is felegyenesedjen** és **Magyarország az egész magyarság számára erkölcsi és lelki központtá váljon.** „*A magyarság szétszórt egységét: egyéneit és csoportjait azonban csakis egy erőteljes Magyarország kapcsolhatja össze, mint ahogy a határainkon túli védtelen kisebbségiekért is csak egy európai jogállammá átalakuló Magyarország hadakozhat*” – írta Csoóri.
* **Meggyőződése, hogy meg kell erősíteni a magyarságot „lélekben, műveltségben, nagyvonalúságban, hagyománytudatban, összetartozás-érzésben, mert csakis a személyiségét visszaszerzett nép tud fölemelt fejjel élni és együtt élni más népekkel a hazán belül és a haza határain kívül is.**
* 1988. november 2-án (Illyés Gyula születésének napján) indulhatott meg a **Hitel** című folyóirat, a **rendszerváltás első szabad fóruma.** Csoóri a szerkesztőbizottság elnökeként A visszaszerzés reménye című programadó cikkében fogalmazta meg a magyarság szellemi és erkölcsi megújulásának igényét.
* Magyarok Világszövetségének elnöke (1991-2000), Duna Televízió alapítása (1992)

1990es

* **1989 után azonban mérhetetlen csalódás** érte: a remélt nemzeti egységesülés elmaradt, a pártoskodás és a hatalomért való küzdelmek a háttérbe szorították azt. **A magyarság elmulasztotta a katarzist, elmulasztotta a nemzeti összehangolódás történelmi esélyét**. Ekkor írott **esszéi keserűséggel és kétségbeeséssel** telnek meg.
* A korszakban újra előtérbe került a „nemzet” fogalmának tisztázása. Csoóri az „államnemzet” fogalommal szemben a **kulturális nemzetfogalmat** tekintette érvényesnek és használhatónak. A **nemzet fogalmát mindenkor a történelmi, kulturális, lelki, szellemi, közérzetbeli egységként értelmezte.** A rendszerváltozásban az egész magyar nemzeti közösségnek, és nemcsak Magyarországnak kívánt európai életformát.
* A kilencvenes évek első felében a költő elhallgatott a közéletben vállalt feladatai miatt, a politikai harcok, a viták és támadások, és csalódások nagyobb szemlélet- és hangulati váltást hoztak költészetébe, mint az azt megelőző nagyjából negyven év során. Ezeket az éveket Második pokoljárásaként aposztrofálta.
* A hatalomra került politikai erőknek Csoóri Sándor minél teljesebb erkölcsipolitikai megsemmisítése volt a céljuk, hiszen céljaikra veszélyesnek mutatkozott Csoóri népi-nemzeti irányultságú szellemi-politikai reprezentáns alakja. Csoóri „bűne” az volt, hogy nyíltan fordult szembe az MDF-SZDSZ paktummal → **Nappali hold**: esszénapló; ennek ürügyén nagyhatású fantomháború indult ellene, több csalódás érte, mint „negyven év lágerében” (Csoóri), mikor „*egy fennkölten züllő ország szemével farkasszemet nézve*” élt. (Csoóri)

→ **Kreón lábnyomában (1993)** című esszéjében fogalmazta meg a kilencvenes évek legszigorúbb értelmiség-bírálatát.

→ **Megint a cukortalan, keserű teák, Szűrt árnyékban** című versekben → az én-ti viszonylatban fogalmazza meg a **lírai én küzdő karakterét** a **nemzeti léthelyzet nagy lehetőségének elmulasztásakor.**

* + **Tenger és diólevél. Összegyűjtött esszék, naplók, beszédek 1961-1994 (1994, Püski)** – esszéinek gyűjteménye
  + **Szálla alá poklokra (1997)** – új műfaj jelent meg nála: a beszéd, hiszen a Magyarok Világszövetségének elnökeként a kilencvenes években rengeteg kulturális feladat hárult rá, nagyobb elmélyülést igénylő munkákat nem is készített ezekben az időkben.
  + **Forgácsok a földön (2001) –** esszékötet
  + Verseskötetei: **Hattyúkkal ágyútűzben (1994); Ha volna életem (1996);**
* A kilencvenes években **Undorral szól** az országot betöltő tébolyult zsibvásárról, az eszméket mellőző önfeledt tömeges züllésről.

→ **Csöndes tériszony (2001)** c. kötet – úgy érzi a lírai én, hogy már csak az undora tartja életben. Magát szökevénynek, helyzetét rejtőzködésnek minősíti, mikor Erdélyben vagy más távoli országokban tűnődik a helyzetén. Újra megszólalnak verseiben az **elveszett haza gondjai, a magyarság történelmének megválaszolatlan kérdései és megoldatlan ügyei. (Csontok és szögek)**

* **Fölerősödik költészetében a csalódottság, az öregedés, az idő visszafordíthatatlan múlásának drámai élménye**, amely összekapcsolódik a nagyfokú társadalmi elégedetlenség érzésével, de a versekben mindig megjelenik a **legyőzhetetlen életakarat és az adott helyzeten való katartikus felülemelkedés.**

**Zárszó**

Csoóri Sándor az irodalmat mindig a személyiség- és közösségformálás egyik legfontosabb lehetőségének tekintette. Mint mondotta: „*Az irodalom és a nyelv elszegényedésével párhuzamosan elszegényednek az érzelmek, hajléktalanná válik a gondolkodás is.”* A nyolcvanas évek közepén Csoóri a történelmi pillanatot is kedvezőnek találta, hogy politikailag nyíltan kiálljon a magyar kisebbség mellett, miközben közéleti tevékenysége során politikai és szellemi változást sürgetett: előkészítette a rendszerváltozás szellemi hátterét.

Mindezt a kötelezettségvállalást a szabadság és függetlenség alapvető emberi jogként való felfogása fűtötte, éltette, hiszen azt vallotta, hogy csak a független és szabad ember tud értékes műveket alkotni.

1. Csoóri, i.m., 747-748. [↑](#footnote-ref-1)
2. Csoóri Sándor: A történelem metaforája. In. Uő: Tenger és diólevél. Összegyűjtött esszék, naplók, beszédek 1961-1994 II. Budapest, 1994. Püski, 790-791. [↑](#footnote-ref-2)